
ИЗВОД ИЗ ЗАПИСНИКА СА XXXI РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 02.04.2024. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XXXI редовна сједница Скупштине општине Теслић одржана је у уторак, дана 02.04.2024. године, у скупштинској сали (зграда Завода за запошљавање), у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић, који је исту сазвао актом број: 01-013-20/24  од дана 21.03.2024. године.

На почетку сједнице било је присутно 24 одборника, што је омогућило легитимно и несметано доношење одлука на сједници Скупштине. Одсутни су били одборници: Ален Сеферовић, Срђан Кљечанин и Маринко Ђукић, који нису обавијестили скупштинско руководство о разлозима свог одсуства, док су одборници Рамо Топовчић и Ђорђе Гајић обавјестили  телефонским путем да неће присуствовати скупштинском засједању. Сједници су такође присуствовали: Начелник општине Теслић, Милан Миличевић, замјеник начелника општине Теслић, Милован Станковић, начелници одјељења Општинске управе Теслић, као и представници медија. Прије утврђивања Приједлога дневног реда, предсједник СО је ставио на расправу Извод из записника са ХХХ редовне сједнице, одржане 19.02.2024. године. Одборник  СНСД-а Синиша Гаврић је ставио своје примједбе на записник, а везано за неусвајање Извјештаја Правобранилаштва на претходној сједници, док је одборник Предраг Девић изнио своје примједбе које се односе на његово одборничко питање које није унесено у записник. Замјеник начелника Милован Станковић  је имао примједбу на записник на страници број 15, гдје умјесто ријечи са „кулминацијама“ треба да стоји ријеч са „комбинацијама“ (локална власт са различитим комбинацијама....).
Након изнесених примједби на Извод из записника са ХХХ редовне сједнице, предсједник СО исти  је дао  на гласање, који је усвојен са:

Гласање: 15 „ЗА“, 8 „ПРОТИВ“, 0 „УЗДРЖАНИ“.

Уз предложени дневни ред који је утврђен сазивником, Начелник општине је предложио сљедећу допуну дневног реда:
На основу члана 70. Пословника о раду Скупштине  општине Теслић („Службени гласник општине Теслић“, број: 4/17 и 7/23), Начелник општине Теслић предлаже допуну дневног реда са сљедећим тачкама: 

1. Извјештај о финансијском пословању ЈПУ Дјечији вртић „Палчић“ Теслић за период од 01.01. до 31.12.2023. године

2. Приједлог Одлуке о измјенама и допунама Одлуке о општинским признањима и наградама

3. Приједлог Одлуке о приступању израде Ревизије и допуне Регулационог плана за насеље на локалитету „Луг Барићи“

4. Приједлог Измјене Одлуке о приступању израде Ревизије Регулационог плана стамбеног насеља „Луг 2“, у Теслићу

5. Приједлог Одлуке о поништавању Одлуке о начину и условима продаје неизграђеног градског грађевинског земљишта путем лицитације на локалитету Луг Барићи

6. Приједлог Одлуке о начину и условима продаје неизграђеног градског грађевинског земљишта путем лицитације на локалитету Луг Барићи

7. Приједлог Рјешења о поништавању Рјешења о именовању Комисије за спровођење лицитације на локалитету Луг Барићи

8. Приједлог Рјешења о именовању Комисије за спровођење лицитације на локалитету Луг Барићи
Други Приједлог допуне дневног реда добијен од Клуба одборника СНСД-а садржао је допуну дневног реда  са једном тачком, и то: 
1. Правилник о суфинасирању куповине или изградње  прве стамбене јединице  на подручју општине Теслић.
Предсједник СО-е је констатовао да за допуну дневног реда предложену од стране Клуба одборника СНСД-а, нису обезбјеђена финансијска средства, за шта су неопходне одређене претходне одлуке, али да ће се свеједно изјаснити о приједлогу. 
Синиша Гаврић – Напоменуо је да се крши Пословник о раду СО Теслић приликом уврштавања приједлога за допуну дневног реда, из разлога, што одборници нису добили образложење накнадно предложених тачака и да материјал није добијен на вријеме. Сматра да се не ради ни о каквој хитности да се предложене тачке уврсте у дневни ред, а на тај начин ће се доносити незаконити акти.
Стојан Смиљанић – Истакао је да 99%  материјала за скупштинско засједње дошло на вријеме.   
Предсједник СО-е је закључио расправу и ставио на гласање Приједлог дневног реда, са приједлогом за допуну дневног реда коју је упутио Начелник:

Дневни ред:
1. Извјештај о реализацији годишњег Плана утрошка средстава по основу накнадe за шуме у 2023. годину;
2. Приједлог Плана утрошка средстава остварених по основу накнадa за шуме у 2024. години; 
3. Приједлог Одлуке о измјенама и допунама Одлуке о општинским признањима и наградама;
4. Приједлог Одлуке о додјели општинских признања и награда;

5. Годишњи План рада општине Теслић за 2024. годину;

6. Извјештај о одржавању локалних и некатегорисаних путева и мостова на подручју општине Теслић за 2023. годину; 
7. Приједлог Програма одржавања локалних и некатегорисаних путева и мостова на подручју општине Теслић у 2024. години;

8. Извјештај о реализацији Програма заједничке комуналне потрошње за 2023. годину;

9. Приједлог Програма заједничке комуналне потрошње за 2024. годину;

10. Извјештај о реализацији Програма уређења грађевинског земљишта у 2023. години;

11. Извјештај о реализацији Програма изградње инфраструктуре на подручју општине Теслић у 2023. години; 

12. Приједлог Рјешења о именовању Комисије за одређивање категорије пута Црна Ријека – Хаткине њиве;

13. Приједлог Одлуке о усвајању Ревизије Регулационог плана „Ружевић“, у Теслићу;

14. Приједлог Одлуке о приступању израде Ревизије и допуне Регулационог плана за насеље на локалитету „Луг Барићи“;
15. Приједлог Измјене Одлуке о приступању израде Ревизије Регулационог плана стамбеног насеља „Луг 2“, у Теслићу;
16. Приједлог Одлуке о поништавању Одлуке о начину и условима продаје неизграђеног градског грађевинског земљишта путем лицитације на локалитету Луг Барићи;
17. Приједлог Одлуке о начину и условима продаје неизграђеног градског грађевинског земљишта путем лицитације на локалитету Луг Барићи;
18. Приједлог Рјешења о поништавању Рјешења о именовању Комисије за спровођење лицитације на локалитету Луг Барићи;
19. Приједлог Рјешења о именовању Комисије за спровођење лицитације на локалитету Луг Барићи;
20. Извјештај о финансијском пословању ЈПУ Дјечији вртић „Палчић“ Теслић за период од 01.01. до 31.12.2023. године;
21. Извјештај Општинске борачке организације Теслић, о утрошку средстава из буџета општине Теслић за 2023. годину;
22. Извјештај Општинске организације Црвеног крста општине Теслић, о утрошку средстава из буџета општине Теслић за 2023. годину;

23. Извјештај СПКД „Просвјета“ Теслић, о утрошку средстава из буџета општине Теслић за 2023. годину;

24. Извјештај КД „Препород“ Теслић, о утрошку средстава из буџета општине Теслић за 2023. годину;

25. Извјештај о раду у Скупштини акционара ПКД „Рад“ а.д. Теслић и КП “Комуналац“ а.д. Теслић за период 01.01. – 31.12.2023. године;
26. Приједлог Одлуке о расписивању Јавног конкурса за избор и именовање једног члана Управног одбора ЈУ „Културни центар Теслић“;
27. Приједог Рјешења о именовању чланова Комисије за спровођење Јавног конкурса за избор и именовање једног члана Управног одбора  ЈУ „Културни центар Теслић“;
28. Одборничка питања;
29. Разно.
Приједлог дневног реда је усвојен са:

Гласање: 16 „ЗА“, 2 „ПРОТИВ“, 6 „УЗДРЖАНИ“.

Након  усвојене допуне Приједлога дневног реда који је предложио Начелник општине,  ставља се на гласање и допуна дневног реда  коју је предложио Клуб  одборника СНСД-а

Допуна дневног реда није усвојена: 

                                    Гласање: 8 „ЗА“, 0 „ПРОТИВ“, 16 „УЗДРЖАНИ“.

Приступа се коначној допуни дневног реда на гласање:
                                  Гласање: 16 „ЗА“, 2 „ПРОТИВ“, 6 „УЗДРЖАНИ“.

Ад.1. Извјештај о реализацији годишњег Плана утрошка средстава по основу накнадe за шуме у 2023. годину;
Уводно излагање нико од присутних одборника није тражио. 

Александар Шакановић – Наводи да у Извјештају имају три квартала, и да један увијек касни, те да се он увијек преноси у први квартал идуће године, да је ово Извјештај који не прати паралелно одређене програме што се тиче инфрастру-ктуре, комуналаног уређења, уређења градског грађевиснког земљишта и да се ови приходи плански троше за финансирање одређених инфраструктурних пројеката према њиховој потреби, а не искључиво за једну врсту дјелатности.
Предсједник СО је дао на гласање Извјештај о реализацији годишњег Плана утрошка средстава по основу накнадe за шуме у 2023. годину, Извјештај је усвојен са:
Гласање: 16 „ЗА“, 8 „ПРОТИВ“, 0 „УЗДРЖАНИ“.

Ад.2. Приједлог Плана утрошка средстава остварених по основу накнадa за шуме у 2024. години; 
Уводно излагање нико од присутних одборника није тражио. Отвара се расправа. Синиша Гаврић –„Што се тиче програма за ову годину предвиђено је да ће се у општински буџет касирати 1.200,000,00 КМ по овој врсти прихода и да је за прољетно и јесење санирање  макадамских локалних и некатегорисаних путева и мостова  предвиђено  520.000,00 КМ, а за изградњу инфраструктирних  објеката  износ од 680.000,00 КМ, даље у  табели се  наводе пројектне активности гдје ће бити утрошене. Па чисто... годинама се провлачи ова реконструкција некатегори-саног пута Милан Поље – Цвијићи - Блатница  у дужини  500 метара, ширине три метра, сад је повећан износ, значи 500 метара пута 100.000,00 КМ“. Одговорно тврди да ти радови коштају много мање и да су цијене „пренадуване“.
Стојан Смиљанић – „Мишљења сам да се ова средства равномјерно распоређују  и драго ми је да се у последњем периоду врши њихова редовна исплата, она се распоређују баш у она мјеста одакле потичу ти дрвни сортименти. Самим тим, што овдје имамо: Блатницу, Кривају, Очауш, Прибинић и Чечаву, радне  јединице, мало је ту можда неспоразума око расподјеле тих радних јединица, пошто Блатница заузима комплетно подручје од Блатнице па до Жарковине и овај дио Влајића, тако да морамо рачунати и тај дио општине. Значи средства се равномјерно распоређују и намјенски троше“. 

Синиша Гаврић- „Само једна констатација, реплика, докторе Смиљанићу, кадa се она равномјерно распоређују, гдје је у овој табели Прибинић? Наведите један примјер, други примјер узмите Извјештај из прошле године и реците гдје је 1.200,000,00 КМ  утрошено у те крајеве, утрошили сте 200.000,00 КМ?  И имали сте неких насипања тристо и нешто хиљада“.
Стојан Смиљанић – „ Па кад би узели пресјек задњих пет година добили би то да се фактички равномјерно улагало, иначе, овај План се мора сложити са планом улагања у инфраструктуру, јер он је један од његових саставних дијелова, тако када узмемо вишегодишњи план  она се стварно равномјерно распоређују“.

Предраг Девић – Наводи да ако се узме План од прошле и ове године, када је у питању Горњи Ранковић, везано за пјешачку стазу која је обећана у дужини од 1300 метара, а сада је предвиђено само 500 метара, што представља један од најбољих доказа како се планира, а како ради. Такође, истиче да су у мјесним заједницама од Младиковина па надаље цијене радова дупло повећане. „Хајде када сте већ у свим мјесним заједницама цијене повећали дупло, дајте да напишемо амандман за Младиковине, за Цвијиће, да и ту буде дупло, а не 70%, биће вам лакше расписати тендер“. 
Предсједник СО-е је ставио на гласање Приједлог Плана утрошка средстава остварених по основу накнадa за шуме у 2024. години,  с напоменом да су одборници добили и Сагласност Министарства финансија на предложени  план, План је усвојен са:
Гласање: 16 „ЗА“, 0 „ПРОТИВ“, 8 „УЗДРЖАНИ“.

Ад.3. Приједлог Одлуке о измјенама и допунама Одлуке о општинским признањима и наградама;
Уводно излагање изнио је предсједник СО Теслић, појаснивши да се Oдлука суштински не мјења и да је Комисија за награде и признања била у специфичној ситуацији, с обзиром на то да су сви приједлози који су пристигли били за златне плакете, да за сребрену није пристигао ниједан приједлог, те да је због нарочито оправданих разлога предложена допуна Oдлуке, с тим да се оквир задржи на три медаље које се додјељују.

Предраг Девић – Изнио је низ примједби на предложену допуну Одлуке, наводећи да су чланови погрешни, поткрепљујући то цитирањем појединих чланова и упоређивањем са Одлуком из 2010. године, и њеном допуном из 2014. године.

Сања Ђурђевић (Секретар СО) – „Чланови нису погрешни, Закон о локалној самоуправи децидно регулише одредбе које се тичу награда и признања, Статут општине Теслић такође. Само је члан 13.  Одлуке о наградама и признањима допу-њен и то може на приједлог Комисије за награде и признања, да се допуни ако постоје нарочито оправдани разлози, многе друге општине и градови су то радили, тако и ми“.
Синиша Гаврић – Сматра да се није могло договорити коме ће се која награда додијелити, да је због тога вршена измјена Одлуке о наградама и признањима и да је из тог разлога обезвријеђена сама Одлука. Напомиње да нема ништа против ниједног имена наведеног у Одлуци, али да против саме Одлуке да има, због начина на који је то рађено, због неусклађености. 
Предсједник СО је дао на гласање Приједлог Одлуке о измјенама и допунама Одлуке о општинским признањима и наградама;
Гласање: 16 „ЗА“, 0 „ПРОТИВ“, 8 „УЗДРЖАНИ“.

Ад.4. Приједлог Одлуке о додјели општинских признања и награда;
Предсједник СО је дао на гласање Приједлог  Одлуке о општинским признањима и наградама;

                                   Гласање: 15 „ЗА“, 0 „ПРОТИВ“, 7 „УЗДРЖАНИ“.

Ад.5. Годишњи План рада општине Теслић за 2024. годину;
Уводно излагање одборници нису захтјевали. Предсједник СО-е даје Годишњи план рада општине Теслић за 2024. годину на расправу. 

Стојан Смиљанић – Нагласио је да је ова одлука, односно План рађен први пут по домаћој методологији, да је  то једна новина, и моли креаторе политичке сцене како на локалном, тако и на државном нивоу да не користе смицалице, тј. опструкције за тендерске документације.  
Предсједник СО је дао на гласање Годишњи План рада општине Теслић за 2024. годину;

                                    Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.6. Извјештај о одржавању локалних и некатегорисаних путева и мостова на подручју општине Теслић за 2023. годину; 
Уводно излагање одборници нису захтјевали. Предсједник СО-е даје наведени Извјештај на расправу. 

Aлександар Шакановић - Наводи да је Извјештај сажет, прецизан, са јасним параметрима који говоре о стању, категоризацији путева. Сматра да се у табеларном приказу садржи све што се тиче врсте радова, планираних средстава и утрошка тих средстава, додајући да је општина Теслић формирала једну комисију приликом непогода које су задесиле општину, која је извршила попис свих оштећења која су била на мостовима  и путевима, и у складу са тим обратила се на више адреса да тражи помоћ (Федералном министарству, Влади РС и Савјету министара), те да није добила ни једну марку од Владе РС,  док је Федерално министарсво упутило помоћ од 100.000,00 КМ. 
Предсједник СО је дао на гласање Извјештај о одржавању локалних и некатегорисаних путева и мостова на подручју општине Теслић за 2023. годину;
                                    Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.7. Приједлог Програма одржавања локалних и некатегорисаних путева и мостова на подручју општине Теслић у 2024. години;
Уводно излагање одборници нису захтјевали.  Предсједник СО-е даје Програм одржавања локалних и некатегорисаних путева и мостова на подручју општине Теслић у 2024. години на расправу.

Стојан Смиљанић – „У овом Програму што се тиче локалних путева на подрчју општине Теслић, видимо да су фактички сви локални путеви, односно правци, који се налазе на подручју наше општине, урађени, односно асфалтирани. У континуитету је рађено протеклих 20 година, у ствари 12 година, што се тиче наше власти, од 2012. године. Има овдје један занимљив податак да је фактички на једној четвртини некатегорисаних путева на подрчју општине, такође урађен асфалт. Ја позивам људе, оне који су  и овдје, ако имају утицај на Владу РС  и на усмјеравање средстава према локалним заједницама да узму активно учешће, пошто овдје нема, али имамо два регионална пута, то је овај пут кроз Шњеготину и пут доле за Подјезера, гдје се годинама провлачи овај неурађени дио пута“. 
Милован Станковић- „По Програму, видјели сте да представља настојање локалне заједнице  и локалне управе да заиста предузме мјере на одржавању велике километраже локалне путне и некатегорисане мреже на читавом простору општине Теслић. На претходним сједницама Скупштине ми смо усвојили неколико ових значајних докумената који се тичу развоја инфраструктуре, програми уређења грађевинског земљишта, програми изградње инфрастриктуре, и тада у тој дискусији чули смо од неких одборника, чија имена ја сада не бих помињао, мени бар нешто нису вриједна, опсервацију да ће бити много жалби у поступку провођења јавне набавке за легализацију ових пројеката које је Скупштина усвојила. И заиста, се то обестинило. Овај документ који подразумјева да изађемо у сусрет, многим засеоцима, селима, већ неколико пута примједбују одређене плаћене фирме јавним средствима, то смо заиста установили, по препоруци људи који у овим скупштинским клупама сједе, а наговјестили су ту активност. Желим због јавности општине Теслић да кажем, овдје сједи Начелник, ја као његов замјеник, има скупштинска већина која је одговорна у овом моменту за укупан развој и дешавање на простору општине Теслић, да ћемо ми реализовати и поред свих опструкција које се чине да се благовремено уговоре послови на реализацији ових свих пројеката. До сада смо имали политику СНСД-а у Теслићу да долазе сваки пута пред изборе да кажу, ево ви ако нас подржите, Теслићани, урадит ћемо вам ово или оно, сада имамо ситуацију да и оно што ми само својим ресурсима радимо се опструише. Што је највећа трагедија та активност се финансира, имамо поуздане податке  да се из јавног предузећа са том фирмом праве значајни аран-жмани, претпостављамо да је дио тих плаћања са фирмама које немају никакве везе, намјеру да учествују у реализацији тих пројеката које смо ми осмислили. Преузме документацију, не пријави се на Јавни оглас и онда тражи разне модалитете по инструкцијама одавде из Теслића да се осптруишу јавне набавке.  Али овдје због јавности желим да кажем да ћемо све учинити, као одговорна локална власт, да ћемо програме које смо зацртали реализовати, можда са неким кашњењем, имамо заиста  проблеме, немамо намјеру да чинимо законске преступе али ћемо учинити све ово што смо планирали да реализујемо“.

Радислав Ђурић – „Нисам планирао да изађем за говорницу, али морам Станковићу, он увијек мене изазове, тако да морам му неке ствари одговорити. Не знам шта ти пребацујеш нешто СНСД-у пред изборе, не разумијем те, да ми на неки начин са вама правимо неку кавгу, нон-стоп то потенцирате, не знам из ког разлога то радите, желите некакав сукоб, то је једна ствар. Друга ствар, у Младиковинама, нисте један метар квадратни урадили, трећа ствар, стално говоримо око путара, па ви имате 280.000,00 КМ, толико плаћате путаре... Узмите једну машину која кошта 150.000,00 КМ, одрадит ће доста више, не знам ни колико има путара на ових 280.000,00 КМ. Ни један потез не знате одрадити како треба, а стално вам је неко крив. Што не предложите да укинете путаре, шта ће он радити, ја живим на селу, никад нисам видио путара... И шта ће он сада у ово вријемe урадити са лопатом, узмите машину, ево имате паре 280.000,00 КМ, запослите два човјека, и молим вас немојте стално изазивати, пребацивати неку лоптицу, неко вам је крив“.    

Синиша Гаврић – Истиче да се у потпуности слаже са дискусијом одборника Радислава Ђурића, напомињући да долази из предузећа гдје тендери трају и двије године што се тиче жалби, чак и више, да је то саставни дио процедура, и да не види чему пребацивање СНСД-у. 

Стојан Смиљанић-  Сматра да постоје индиције, за све што је замјеник начелника Милован Станковић рекао, да постоје већ двије уложене жалбе за изградњу ватрогасног дома. Апелује да се не опструишу ствари које су добре, које су за општи интерес грађане општине Теслић. 

Радислав  Ђурић –„ Стварно сте занимљиви постали, докторе (Стојан Смиљанић)  ви сте ту три године сједили ко човјек, нисте се за ове три године јавили  два пута, сада шест мјесеци пред изборе сву памет покупили, то једно, а друга ствар,  стално нешто пришивате СНСД-у. Све је неко други крив, а нисте ви криви. Предсједниче СО-е водите рачуна како водите ову Скупштину“. 

Синиша Гаврић – „Морам одговорити доктору Смиљанићу. У више наврата како сам изабран за одборника са листе СНСД-а, гдје сам процентуално од свих одборника, индивидуално добио највише гласова, могу рећи да сам подносио иницијативе за преношење сједница локалног парламента, и да иста није омогућена. Због потребa јавности сматрао сам да има потребе да иста преноси се. Друга ствар, видим да вам се свиђа мој начин рада па сте у претходном периоду задња три засједања  почели то исто да радите што ја радим, али искориштавате буџет, а не властита средства. Камермани овдје присутни, ваши камермани режу говоре  и објављујете на страници СДС-а, тако да је мени драго да ја могу позитивно утицати на вас, видим  да се ово вама свидјело и да сте жељели исту такву промоцију, тако да не видим разлога зашто ви мене прозивате.  Неко је нас бирао, ви не волите што сам ја овдје, али се ви морате са тим помирити, трпити до октобра, и послије октобра ћете ме сигурно трпити, само ћемо видјети ко ће имати већину, а ко неће.“  

Стојан Смиљанић- (криви навод) „ Ја у своме претходном излагању ни у једној ријечи нисам поменуо СНСД, не могу себи дозволити да једноставно, да ако ћемо рачунати однос снага за добијене гласове... Био сам и ја миран али не могу једноставно да ћутим на чињеницу да ви који сте замјенили странку дајете себи за право да овдје излазите и да држите говор, трећину трајања Скупштине, а да  ми ћутимо. И нас су изабрали неки гласачи, и  не видим потребу за личну промоцију. Ево питат ћу вас Гаврићу од кад сте ви на функцији коју обављате, и још увијек сте вршилац дужности, јел то правно могуће? Код вас је све могуће што се тиче вас, а што се тиче рада локалног парламента није могуће. Не видим разлог зашто би ви имали већи медијски простор него ми остали, а што се тиче сљедећих избора, не знам какав план има локални парламент за вас, не бих улазио у ту тему“. 

Срђан Долић – (криви навод) „  На констатацију господина Ђурића, када сте рекли да сте ви истјерали из СНСД-а оне који не ваљају, истјерали смо и ми из СДС-а оне што не ваљају, само да знате“. 
Предсједник СО закључује расправу и даје на гласање Приједлог Програма одржавања локалних и некатегорисаних путева и мостова на подручју општине Теслић у 2024. години;

                                    Гласање: 16 „ЗА“, 8 „ПРОТИВ“, 0„УЗДРЖАНИ“.

Ад.8 .Извјештај о реализацији Програма заједничке комуналне потрошње за 2023. годину;
Уводно излагање одборници нису захтјевали. Предсједник СО-е даје Извјештај о реализацији Програма заједничке комуналне потрошње за 2023. годину на расправу.
Предраг Девић – „Што се тиче ове тачке Извјештај о реализацији Програма заједничке комуналне потрошње за 2023. годину, код овог Извјештаја ја бих кренуо прво од задње стране гдје пише да је потрошено више  од 120.000,00 КМ од оног што је планирано. Па бих поставио једно адекватно питање: Зашто ми уопште гласамо за програм, извјештај, све оно што  нам дајете овдје на гласање кад трошите онако како ви то желите без одлука Скупштине, не знам зашто то радите кад имате стабилну  скупштинску  већину? Исто тако пише 62.000,00 КМ потрошено за рефундацију плата, за раднике на пречистачу отпадних вода, исто тако ту бих поставио једно питање, не знам ко ће ми одговарати на ова питања  и да ли ће уопште неко одговарати, да ли је  генерално смјело да се ова средства утроше за плату, ко је то одобрио, јер Скупштина није? Видимо овдје да је планирано 6.000,00 КМ да се потроши за набавку, постављање и одржавање елемената за декорацију града за новогодишње празнике, имали сте дуг из 2020. године 20.800,00 КМ, зашто тај дуг нисте планирали када смо гласали о овом Програму? Исто тако 6.000,00 КМ које сте потрошили више, три пута више уствари, Теслић је требао за вријеме новогодишњих празника да се види из Брода када  уђемо у РС, да нам сија као Лас Вегас по овом вашем извјештају, а ја не могу да потврдим да је било тако. Каже фонтана на кружном току 6.000,00 КМ за одржавање сезонско фонтане, па је још 5.000,00 КМ потрошено за фонтану. Начелник одјељења Саид Ајановић је ту, човјек који је био у свијету, Европи, Италији па не знам како му није  пало на памет, ево господин Саид је овдје па му се директно обраћам, имају фонтане гдје туристи за срећу своју и својих најближих породица, жеље, убацују неке новчиће, еуро, два, три, зависи како кад. Па хајмо донијети неки приједлог одлуке, или амандман, или како желите, да тако урадимо у Теслићу, 230.000 ноћења имамо, па свако ако стави, имати ћемо милион на рачуну.... За шта ви трошите 230.000,00 КМ када је у питању та фонтана? Ја знам Саиде да ћете ви то објаснити, али то није реално. Ви сте потрошили 120.000,00 КМ више  од планираног. Нисте никога питали за то, ја бих чак предложио своме Клубу да за ову тачку и не гласамо, јер нико нас ништа није питао ни када су утрошили, не знам шта ми овдје можемо подржати. Могли сте планирати, тј. непланирати четири-пет контејнера, али 20... али та цифра није ни спорна, треба то обновити све, дајте планирајте, имате скупштинску већину. За депонију планирано 100.000,00 КМ, а није потрошена  ни марка, нека сија, нек иде фонтана, нека смрди није проблем... зачепити ћемо нос кад пролазимо крај депоније, и идемо даље, битно је да сија. Ово је сулудо, кад сам видио колико је потрошено, ово за мене није нормално, хвала“. 
Предсједник СО закључује расправу и  даје на гласање Извјештај о реализацији Програма заједничке комуналне потрошње за 2023. годину;
                                    Гласање: 16 „ЗА“, 8 „ПРОТИВ“, 0„УЗДРЖАНИ“.

Ад.9. Приједлог Програма заједничке комуналне потрошње за 2024. годину;
Уводно излагање одборници нису захтјевали. Предсједник СО-е даје Програм  заједничке комуналне потрошње за 2024. годину на расправу. Нико од присутних одборника се није јавио за расправу. 

Предсједник СО је дао на гласање Приједлог Програма заједничке комуналне потрошње за 2024. годину
                                   Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.10. Извјештај о реализацији Програма уређења грађевинског земљишта у 2023. години;
Уводно излагање одборници нису захтјевали. Предсједник СО-е даје Програм

уређења грађевинског земљишта у 2023. години на расправу. Нико од присутних одборника се није јавио за расправу. 

Предсједник СО је дао на гласање Приједлог Програма грађевинског земљишта у 2023. години.
                                    Гласање: 15 „ЗА“, 0 „ПРОТИВ“, 8„УЗДРЖАНИ“.

Ад.11. Извјештај о реализацији Програма изградње инфраструктуре на подручју општине Теслић у 2023. години; 

Уводно излагање одборници нису захтјевали. Предсједник СО-е даје Извјештај о реализацији Програма изградње инфраструктуре на подручју општине Теслић у 2023. години на расправу. 

Стојан Смиљанић- Наводи да у Извјештају има одређених одступања за фазу изградње одређених припремних активности у току 2023. године,  а да је за све то било и разлога. Наиме, биле су посјете из Владе РС, предсједнице Владе, да су договорени одређени пројекти и планови за реализацју, што се тиче путне комуникације, али да то није реализовано, да Општина Теслић сваке године упућује пројекте према Влади РС, али  да то остаје нереализовано.

Радислав Ђурић – Захтјевао је од Начелника општине Теслић да му се каже који су то пројекти који су упућени, пласирани  према Влади РС а да нису реализовани.

Предсједник СО је дао на гласање Програма изградње инфраструктуре на подручју општине Теслић у 2023. години.
                                        Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.12. Приједлог Рјешења о именовању Комисије за одређивање категорије пута Црна Ријека – Хаткине њиве;

Уводно излагање одборници нису захтјевали. Предсједник СО-е даје Рјешење о именовању Комисије за одређивање категорије пута Црна Ријека – Хаткине њиве на расправу. Нико од присутних одборника се није јавио за расправу. 

Предсједник СО је дао на гласање Приједлог Рјешења о именовању Комисије за одређивање категорије пута Црна Ријека – Хаткине њиве
                                    Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.13. Приједлог Одлуке о усвајању Ревизије Регулационог плана „Ружевић“, у Теслићу;
Уводно излагање дала је представница УРБИС-а, Мирјана Синадиновић, која је појаснила да се елаборат Плана састоји од опште документације, текстуалног дијела и графичког дијела и да се измјена Регулационог  Плана врши на једном локалитету, чија укупна површина  обухвата износи  113,24 ha, у оквиру  граница простора  означених у графичком дијелу Плана.
Након презентације представнице УРБИС центра Мирјане Синадиновић  предсједник СО-е даје Одлуку о усвајању Ревизије Регулационог плана „Ружевић“ Теслић на расправу.  Нико од присутних одборника се није јавио за расправу. 
Предсједник СО је дао на гласање Приједлог Одлуке о усвајању Ревизије Регулационог плана „Ружевић“ у Теслићу.
На наведени Приједлог Одлуке имала је коментаре једна особа која се није представила именом и презименом, а везано је за земљиште, њену парцелу које се налази у мјесту „Ружевић“, наводећи да је одлука на суду, да се чека исход, те да се не може ништа радити у вези са тим земљиштем, као и да није задовољна усвајањем  ове измјене регулационог плана, обзиром да то никада није била општинска земља.
                                 Гласање: 16 „ЗА“, 8 „ПРОТИВ“, 0„УЗДРЖАНИ“.
Ад.14. Приједлог Одлуке о приступању израде Ревизије и допуне Регула-ционог плана за насеље на локалитету „Луг Барићи“;
Уводно излагање одборници нису захтјевали. Предсједник СО-е даје Одлуку о приступању израде Ревизије и допуне Регулационог плана за несеље на локалитету „Луг Барићи“ на расправу.

Никола Стокић (начелник Одјељења за просторно уређење) – „ Пред вама  су двије одлуке које су везане, ми смо у процедури израде Регулационог плана „Луг-Барићи“  и Регулационог плана стамбеног насеља Барић- Луг 2, шта је ту суштина, значи, ми смо провели сву потребну процедуру и у изради смо преднацрта, и у току израде плана дошло је до потребе да се коригују два контактна плана, зато су се појавиле ове двије одлуке и зато су оне и хитне. Да ми не би стајали и чекали поново сједницу Скупштине из тог разлога су ишле на клупе, значи то је техничка ствар, јер свака одлука о приступању и изради регулационог плана дефинише тачан обухват, а самом корекцијом плана коригује се и сам обухват у хектарима, ово је једноставно техничка ствар, а  на некој наредној сједници Скупштине ће се појавити, када прође јавни увид , одлука о усвајњу која ће ријешити проблем избјегличког насеља Луг- Барићи“.  Taкође, осврнуо је се на расправу одборника Предрага Девића везано за фонтану и убацивање новчића, истакавши да је фонтана естетског типа и није предвиђено да било који пјешак, осим радника одржавања прилази фонтани.  
Предраг Девић – „ Знате шта је од свега најзинимљивије господине Стокићу, што ви сте задња особа у Теслићу која треба причати о безбједности грађана јер сте ви потипсали годинама  уназад све ове накарадне Регулационе планове, и изашли су управо из вашег одјељења. Када сам спомињао фонтану, говорио сам на најхума-нији могући начин да обезбједимо средства, јер овако како ви трошите неће нам бити довољно.  За двије године можемо је комотно запаковати, да буде под неком церадом. А кад је у питању та фонтана, у Риму, којој је приступ омогућен, и ми ћемо омогућити приступ, са неком пасарелом адекватном, коју ћемо одрадити, а познато је да ви можете кроз регулационе планове да одрадите све што желите“. 

Предсједник СО је дао на гласање Приједлог Одлуке о приступању израде Ревизије и допуне Регулационог плана за насеље на локалитету „Луг Барићи“;
                                    Гласање: 16 „ЗА“, 8 „ПРОТИВ“, 0„УЗДРЖАНИ“.

Ад.15. Приједлог Измјене Одлуке о приступању израде Ревизије Регула-ционог плана стамбеног насеља „Луг 2“, у Теслићу;
Уводно излагање одборници нису захтјевали, с обзиром на то да је начелник Одјељења за просторно уређење Никола Стокић већ дао уводно излагање. Предсједник даје Измјену Одлуке о приступању израде Ревизије Регулационог плана стамбеног насеља „Луг 2“, у Теслићу на расправу.
Нико од присутних одборника се није јавио за расправу. 

Предсједник СО је дао на гласање Приједлог Измјене Одлуке о приступању израде Ревизије Регулационог плана стамбеног насеља „Луг 2“, у Теслићу;
                                    Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.16. Приједлог Одлуке о поништавању Одлуке о начину и условима продаје неизграђеног градског грађевинског земљишта путем лицитације на локалитету Луг Барићи;
Уводно излагање одборници нису захтјевали. Предсједник СО-е даје  Одлуку о поништавању Одлуке о начину и условима продаје неизграђеног градског грађе-винског земљишта путем лицитације на локалитету Луг Барићи  на расправу.
Синиша Гаврић  - Расправа се односила на критике рада  начелника Одјељења за просторно уређење Николе Стокића, као и на јавни оглас који је расписан поводом ове тачке. Оно што је суштина, како је истакао, је цијена, и то  да је јавни оглас објављен у 11. мјесецу 2023. године, гдје је наведена цијена земље, а да је вјештак вјештачио у јануару мјесецу ове године, што значи да су очигледне неправилности у свему томе. 
Никола Стокић (начелник Одјељења за просторно уређење)- Појаснио је зашто се наведена одлука појавила на дневном реду данашњег скупштинског засједања, а то је да је вјештак архитектонско грађевинске струке (пензионерка) Нина Цоља, која ради за Општину, радила вјештачење прије засједања Скупштине, датум процјене је техничка грешка, да је цијена  иста, као и да је све овјерено  са печатом.

Синиша Гаврић – „ Добро знам када је вршено вјештачење, има књига у којој је евидентирано. Вјероватно је у књизи погријешено, па је и прије и послије било вјештачење“. 
Предсједник СО је дао на гласање Приједлог Одлуке о поништавању Одлуке о начину и условима продаје неизграђеног градског грађевинског земљишта путем лицитације на локалитету Луг Барићи;
                                     Гласање: 16 „ЗА“, 0 „ПРОТИВ“, 8„УЗДРЖАНИ“.

Aд.17. Приједлог Одлуке о начину и условима продаје неизграђеног градског грађевинског земљишта путем лицитације на локалитету Луг Барићи;
Уводно излагање одборници нису захтјевали. Предсједник СО-е даје Одлуку о начину и условима продаје неизграђеног градског грађевинског земљишта путем лицитације на локалитету Луг Барићи на расправу. Нико од присутних одборника се није јавио за расправу. 

Предсједник СО је дао на гласање Приједлог Одлуке о начину и условима продаје неизграђеног градског грађевинског земљишта путем лицитације на локалитету Луг Барићи;

                                      Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.18. Приједлог Рјешења о поништавању Рјешења о именовању Комисије за спровођење лицитације на локалитету Луг Барићи;
Уводно излагање одборници нису захтјевали. Предсједник СО-е даје Рјешење о поништавању Рјешења о именовању Комисије за спровођење лицитације на локалитету Луг Барићи на расправу. Нико од присутних одборника се није јавио за расправу. 

Предсједник СО је дао на гласање Приједлог Рјешења о поништавању Рјешења о именовању Комисије за спровођење лицитације на локалитету Луг Барићи;
                                   Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.19. Приједлог Рјешења о именовању Комисије за спровођење лицитације на локалитету Луг Барићи;
Уводно излагање одборници нису захтјевали. Предсједник СО-е даје Рјешење о именовању Комисије за спровођење лицитације на локалитету Луг Барићи на расправу. Нико од присутних одборника се није јавио за расправу. 

Предсједник СО је дао на гласање Приједлог Рјешења о именовању Комисије за спровођење лицитације на локалитету Луг Барићи;
                                   Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.20. Извјештај о финансијском пословању ЈПУ Дјечији вртић „Палчић“ Теслић за период од 01.01. до 31.12.2023. године;
Уводно излагање одборници нису захтјевали. Предсједник СО-е даје Извјештај о финансијском пословању ЈПУ Дјечији вртић „Палчић“ Теслић за период од 01.01. до 31.12.2023. године на расправу. Нико од присутних одборника се није јавио за расправу. 

Предсједник СО је дао на гласање Извјештај о финансијском пословању ЈПУ Дјечији вртић „Палчић“ Теслић за период од 01.01. до 31.12.2023. године;
                                 Гласање: 16 „ЗА“, 0 „ПРОТИВ“, 8„УЗДРЖАНИ“.

Ад.21. Извјештај Општинске борачке организације Теслић, о утрошку средстава из буџета општине Теслић за 2023. годину;
Уводно излагање одборници нису захтјевали. Предсједник СО-е даје Извјештај Општинске борачке организације Теслић, о утрошку средстава из буџета општине Теслић за 2023. годину  на расправу. Нико од присутних одборника се није јавио за расправу. 

Предсједник СО је дао на гласање Извјештај Општинске борачке организације Теслић, о утрошку средстава из буџета општине Теслић за 2023. годину;
                                   Гласање: 24 „ЗА“, 0 „ПРОТИВ“, 0„УЗДРЖАНИ“.

Ад.22. Извјештај Општинске организације Црвеног крста општине Теслић, о утрошку средстава из буџета општине Теслић за 2023. годину;

Уводно излагање одборници нису захтјевали. Предсједник СО-е даје Извјештај Општинске организације Црвеног крста општине Теслић, о утрошку средстава из буџета општине Теслић за 2023. годину на расправу. 

Веселин Савковић – Захвалио је се у своје лично и у име удружења „Владимир Вуковић“ Теслићком Црвеном крсту и њиховом секретару Јовици Трифуновићу, као и његовим сарадницима. 

Предсједник СО је дао на гласање Извјештај Општинске организације Црвеног крста општине Теслић, о утрошку средстава из буџета општине Теслић за 2023. годину;
                                   Гласање: 24 „ЗА“, 0 „ПРОТИВ“, 0„УЗДРЖАНИ“.

Ад.23. Извјештај СПКД „Просвјета“ Теслић, о утрошку средстава из буџета општине Теслић за 2023. годину;
Уводно излагање одборници нису захтјевали. Предсједник СО-е даје Извјештај 

СПКД „Просвјета“ Теслић, о утрошку средстава из буџета општине Теслић за 2023. годину на расправу.

Алекса Касаповић- Захвалио се свима који подржавају рад  СПКД „Просвјета“ .
Предсједник СО је дао на гласање Извјештај СПКД „Просвјета“ Теслић, о утрошку средстава из буџета општине Теслић за 2023;
                                   Гласање: 24 „ЗА“, 0 „ПРОТИВ“, 0„УЗДРЖАНИ“.

Ад.24.Извјештај КД „Препород“ Теслић, о утрошку средстава из буџета општине Теслић за 2023. годину;

Уводно излагање одборници нису захтјевали. Предсједник даје Извјештај КД „Препород“ Теслић, о утрошку средстава из буџета општине Теслић за 2023. годину на расправу. Нико од присутних одборника се није јавио за расправу. 

Предсједник СО је дао на гласање Извјештај КД „Препород“ Теслић, о утрошку средстава из буџета општине Теслић за 2023. годину;

                                 Гласање: 24 „ЗА“, 0 „ПРОТИВ“, 0„УЗДРЖАНИ“.

Ад.25. Извјештај о раду у Скупштини акционара ПКД „Рад“ а.д. Теслић и КП “Комуналац“ а.д. Теслић за период 01.01. – 31.12.2023. године;
Уводно излагање одборници нису захтјевали. Предсједник даје Извјештај о раду у Скупштини акционара ПКД „Рад“ а.д. Теслић и КП “Комуналац“ а.д. Теслић за период 01.01. – 31.12.2023. године на расправу. 

Предраг Девић - Изразио је своје незадовољство Извјештајем, напомињући да све оно што је битно „ сакривено“ је, да у Извјештају није садржан план како да се ријеше губици који иду из године у годину, да је то урађено једним дијелом са поскупљењем воде, међутим да је евидентан губитак и даље. 

Клуб одборника СНСД-а предлаже закључак који гласи: 
З А К Љ У Ч А К
1. Скупштина општине Теслић обавезује ПКД  „Рад“ а.д. Теслић да се у року од  30 дана достави План пословне реорганизације  са циљем остварења  позитивног по-словног резултата. 
2. Овај закључак објавити у „Службеном гласнику oпштине Теслић“. 

Пошто није било пријвљених за  даљу расправу, предсједник СО је дао на гласање Приједлог Закључка, којег је предложио Предраг Девић, одборник клуба СНСД-а : 

Гласање: 8 „ЗА“, 0 „ПРОТИВ“, 15 „УЗДРЖАНИ“.
Након гласања  за Приједлог закључка, Предсједник СО је ставио на гласање Извјештај о раду у Скупштини акционара ПКД „Рад“ а.д. Теслић и КП “Комуналац“ а.д. Теслић за период 01.01. – 31.12.2023. године;
                                  Гласање: 16 „ЗА“, 8 „ПРОТИВ“, 0 „УЗДРЖАНИ“.

Ад.26. Приједлог Одлуке о расписивању Јавног конкурса за избор и именовање једног члана Управног одбора ЈУ „Културни центар Теслић“;
Уводно излагање одборници нису захтјевали. Предсједник СО-е даје Одлуку о расписивању Јавног конкурса за избор и именовање једног члана Управног одбора ЈУ „Културни центар Теслић“ на расправу. Нико од присутних одборника се није јавио за расправу. 

Предсједник СО је дао на гласање Приједлог Одлуке о расписивању Јавног конкурса за избор и именовање једног члана Управног одбора ЈУ „Културни центар Теслић;
                                   Гласање: 16 „ЗА“, 0 „ПРОТИВ“, 8 „УЗДРЖАНИ“.

Ад.27. Приједог Рјешења о именовању чланова Комисије за спровођење Јавног конкурса за избор и именовање једног члана Управног одбора  ЈУ „Културни центар Теслић“;
Уводно излагање одборници нису захтјевали. Предсједник даје Рјешење о имено-вању чланова Комисије за спровођење Јавног конкурса за избор и именовање једног члана Управног одбора ЈУ „Културни центар Теслић на расправу. Комисија за избор, именовања и мандатна питања је као чланове комисије за спровођење Јавног конкурса за избор и именовање једног члана Управног одбора ЈУ „Културни центар Теслић“ именовала комисију у петочланом саставу  и то: Предсједница комисије Сања Ђурђевић, чланови: Бранка Јотановић, Бранка Шајиновић, Виолета Борић и Игор Секулић. 
Предсједник СО је дао на гласање Приједог Рјешења о именовању чланова Комисије за спровођење Јавног конкурса за избор и именовање једног члана Управног одбора  ЈУ „Културни центар Теслић“
                                   Гласање: 16 „ЗА“, 0 „ПРОТИВ“, 7 „УЗДРЖАНИ“.

Ад.28. Одборничка питања - Нико од присутних одборника није поставио одборничко питање.
Ад. 29. Разно – Није ништа предвиђено.
Како је у потпуности исцрпљен дневни ред за ХXXI редовну сједницу, предсједник СО је исту закључио у 12:53 часова.

НАПОМЕНА: Саставни дио овог Извода из записника је тонски снимак са ХXXI редовне сједнице Скупштине општине Теслић, одржане 02.04.2024. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

